**1 dalis „Laukuvos Norberto Vėliaus gimnazijos (Varnių g. 10A, Laukuva) rūsio patalpų pritaikymo priedangai projektavimas ir įrengimas**“

**TECHNINĖ UŽDUOTIS**

**1. BENDRA INFORMACIJA**

Šilalės rajono savivaldybės administracija, įmonės kodas 188773720 (toliau – Perkančioji organizacija), perka šias paslaugas (toliau – Paslaugos):

1.1. Šilalės rajono savivaldybės priedangų infrastruktūros gerinimo projektavimo ir įrengimo paslaugos.

**2. INFORMACIJA APIE PASLAUGAS**

2.1. Perkamų paslaugų atlikimo vieta – Šilalės rajono savivaldybė.

2.2. Paslaugos turi būti atliekamos vadovaujantis Lietuvos Respublikos įstatymais bei jų įgyvendinamaisiais teisės aktais, reglamentuojančiais su tuo susijusių paslaugų teikimą. Pasikeitus teisės aktų nuostatoms, būtina vadovautis jų aktualiomis redakcijomis.

2.3. Paslaugų teikėjas privalo informuoti perkančiąją organizaciją apie paslaugų eigą, užtikrinti, kad paslaugos būtų suteiktos sutartyje bei užsakymuose nustatytais terminais bei garantuoti, kad atliktos paslaugos atitinka teisės aktų nustatytus reikalavimus.

2.4. Paslaugų teikėjas:

2.4.1. Suprojektuoti ir įrengti priedangų patalpas esamo pastato (Žr. Lentelė 1) rūsio patalpose. Rekomenduojama, kad paslaugos teikėjas atliktų tikslius darbų ir medžiagų kiekių matavimus vietoje, įvertintų galimus netikslumus ir darbų sudėtingumą. Tai reiškia, kad paslaugos teikėjas turi atlikti objekto apžiūrą, kuri gali būti būtina rengiant pasiūlymą. Prieš atvykstant į objektą, būtina iš anksto suderinti atvykimo datą ir laiką su Šilalės r. sav. administracijos Investicijų ir urbanistikos skyriaus vyr. specialistu *J. Plauška, tel. +370 449 76 123.* Projektuodamas priedangas, paslaugų teikėjas privalo vadovautis Statybos techniniu reglamentu STR 2.07.02:2024 „Slėptuvių, kolektyvinės apsaugos statinių ir priedangų projektavimo bei įrengimo reikalavimai“, patvirtintu Lietuvos Respublikos aplinkos ministro 2024 m. vasario 28 d. įsakymu Nr. D1-63 „Dėl Statybos techninio reglamento STR“, ir laikytis jame nustatytų reikalavimų. Taip pat, paslaugos teikėjas, privalo suprojektuoti priedangų patalpas taip, kad įrengus jos atitiktų numatytą pasiekti priedangos lygį (žr. lent. Nr.1). Baziniai reikalavimai priedangų lygiams nurodyti 2023 m. kovo 14 d. Lietuvos respublikos vidaus reikalų ministro įsakyme Nr. 1V-127 priede Nr. 2.2. Projektas turi apimti kiekvienos priedangos techninius sprendinius, skirtus atsparumo lygio padidinimui, medžiagų, konstrukcijų ir darbų aprašymą, atitikimą teisės aktams ir normatyviniams dokumentams, sąmatinius skaičiavimus, grafinę ir tekstinę dalį (brėžiniai, schemos, paaiškinimai). Objekto planas pridedamas prie šios techninės užduoties.

Lentelė 1 Objektų sąrašas, priedangų lygiai

|  |  |  |  |  |  |
| --- | --- | --- | --- | --- | --- |
| **Eil. Nr.** | **Objekto pavadinimas** | **Objekto adresas** | **Esamas priedangos lygis** | **Numatomas pasiekti lygis įgyvendinus projektą** | **Priedangoje talpinamų gyventojų skaičius** |
| 1. | Laukuvos Norberto Vėliaus gimnazija | Varnių g. 10A, Laukuva (Unikalus Nr. 8794-0008-1017) | 3 | 2 | 567 |

2.4.2. Paslaugų teikėjas techninį darbo projektą privalo pateikti skaitmenine forma: redaguojamu \*.dwg formatu (atitinkančiu AutoCAD arba lygiavertę programinę įrangą) ir nekeičiamos formos \*.pdf formatu. Taip pat turi būti pateikti ne mažiau kaip du (2) techninio darbo projekto popieriniai egzemplioriai, tinkamai įrišti, pasirašyti ir patvirtinti pagal galiojančius teisės aktus. Visi pateikiami dokumentai turi atitikti Lietuvos Respublikos teisės aktų, įskaitant Statybos techninių reglamentų, reikalavimus. Remiantis projektais/aprašais įrengti numatytas priedangas. Iki įrengimo darbų priėmimo Tiekėjas privalo suteikti inžinerines paslaugas (kadastrinių, geodezinių matavimų atlikimas, vykdymo dokumentacijos, statinių kadastrinių matavimų bylų parengimas, išpildomosios nuotraukos atlikimas ir kitos inžinerinės paslaugos, reikalingos statybos užbaigimo procedūroms (kad būtų surašytas reikiamas statybos užbaigimo dokumentas)) bei iki visų darbų priėmimo organizuoti, gauti ir pateikti statybos užbaigimo dokumentus, nurodytus Lietuvos Respublikos statybos įstatymo 28 straipsnio 1 dalyje. Statybos užbaigimas atliekamas tiekėjo sąskaita (t. y. su šių statybos užbaigimo dokumentų gavimu susijusias išlaidas apmoka tiekėjas).

2.5. Teikėjas įsipareigoja užsakymo vykdymo eigoje derinti informaciją, susijusią su užsakomomis paslaugomis, Perkančiajai organizacijai priimtinu būdu (pvz.: el. paštu, telefonu ar kt.). Projektavimo paslaugų apimtys – Preliminarios (žr. 3.1), tikslinamasi projektavimo metu. Projekto sprendiniai turi būti ekonomiškai pagrįsti ir racionalūs.

**3. PASLAUGŲ APIMTYS**

3.1. Perkamų paslaugų apimtys:

|  |  |  |  |  |
| --- | --- | --- | --- | --- |
| **1.** | **Statinio kategorija – ypatingas**  **Remonto rūšis – paprastasis remontas;**  **Statinio projekto rengimo etapas – paprastojo remonto aprašas;** | | | |
| 1.1. | Evakuacinių išėjimų ir evakuacinio apšvietimo techninių sprendinių parengimas | vnt. | 2 | Vadovautis statybos techniniu reglamentu STR 2.07.02:2024. |
| 1.2. | Įėjimo ir išėjimo pritaikymas riboto judumo asmenims techninių sprendinių parengimas | kompl. | 1 | Vadovautis statybos techniniu reglamentu STR 2.07.02:2024, STR 1.04.04:2017, STR 2.03.01:2019. |
| 1.3. | Langų uždengimo (skydai, žaliuzės ar kt.) techninių sprendinių parengimas | kompl. | 1 | Vadovautis statybos techniniu reglamentu STR 2.07.02:2024. Kiekis tikslinamas projektavimo metu. |
| 1.4. | Elektros instaliacijos techninių sprendinių parengimas | kompl. | 1 | Vadovautis statybos techniniu reglamentu STR 2.07.02:2024.  Priedangoje būtina numatyti pakankamą kiekį elektros rozečių, skirtų gyvybiškai svarbių įrenginių prijungimui bei individualių poreikių tenkinimui.  Atsižvelgiant į galimą poreikį palaikyti minimalią temperatūrą šaltojo sezono metu, priedangoje turi būti numatyti elektriniai šildymo įrenginiai, jų kiekis. |
| 1.5. | Gaisro aptikimo ir signalizavimo sistemos / autonominių detektorių techninių sprendinių parengimas | kompl. | 1 | Vadovautis statybos techniniu reglamentu STR 2.07.02:2024. |
| 1.7. | Tualeto patalpų pritaikymas/įrengimas riboto judumo asmenims arba alterntyvių sprendimų (sausi tualetai) parengimas | kompl. | 1 | Vadovautis statybos techniniu reglamentu STR 2.03.01:2019 ir kitais šių patalpų įrengimo reikalavimais. |
| 1.8. | Elektros generatoriaus įrengimo techninių sprendinių parengimas | kompl. | 1 | Vadovautis statybos techniniu reglamentu STR 2.07.02:2024.  Priedangoje būtina numatyti autonominį elektros energijos šaltinį, užtikrinantį nepertraukiamą kritinių inžinerinių sistemų veikimą (apšvietimas, ventiliacija, ryšio įranga, vandens siurbliai ir pan.). Turi būti suprojektuota rezervinio elektros energijos tiekimo iš elektros mobilaus generatoriaus sistema. Turi būti numatyta elektros generatoriaus prijungimo iš lauko galimybė. Įrenginys turi būti su pilnai automatizuota paleidimo sistema (automatinis įjungimas nutrūkus pagrindiniam elektros tiekimui ir automatinis išjungimas jam atsistačius). |
| 1.9 | Pirmosios medicinos pagalbos priemonių skaičiaus ir vietos priedangoje sprendinių parengimas | kompl. | 1 | Priedanga turi būti aprūpinta pirmosios medicinos pagalbos priemonėmis atsižvelgiant į priedangoje numatomų talpinti gyventojų skaičių. Vadovautis 2023 m. kovo 14 d. Lietuvos respublikos vidaus reikalų ministro įsakymu Nr. 1V-127 (priedas Nr. 2.2) |
| 1.10 | Geriamojo vandens talpų priedangoje vietos, skaičiaus ir kiekio sprendinių parengimas | kompl. | 1 | Priedangoje turi būti paruoštos talpos geriamojo vandens atsargoms sukaupti. Vadovautis 2023 m. kovo 14 d. Lietuvos respublikos vidaus reikalų ministro įsakymu Nr. 1V-127 (priedas Nr. 2.2) |

**4. KITOS NUOSTATOS**

4.1. Nustačius Paslaugų suteikimo trūkumus, Paslaugų teikėjas privalo per Perkančiosios organizacijos nurodytą terminą neatlygintinai ištaisyti visus trūkumus.

4.2. Perkančioji organizacija už faktiškai suteiktas Paslaugas apmoka ne vėliau kaip per 30 (trisdešimt) kalendorinių dienų, Paslaugų teikėjui pateikus parengtus dokumentus, perdavimo ir priėmimo aktus bei sąskaitas faktūras.

4.3. Paslaugų kainoje turi būti numatytos visos išlaidos. Jokių papildomų mokėjimų Paslaugų teikėjas už paslaugas reikalauti negali.

4.4. Paslaugų teikimo terminas 6 (šešis) mėnesiai nuo Sutarties sudarymo. Paslaugų teikimo metu dėl papildomo poreikio gali būti pratęstas 1 (vienu) mėnesiu.

4.5. Pirkimo objektas į dalis neskaidomas. Pasiūlymai turi būti teikiami visai Pirkimo objekto apimčiai. Pirkimo objektas į dalis neskaidomas, kadangi statybos darbus atliekantis tiekėjas, pats rengdamas projektą, kartu sieks efektyvumo ir kaštų taupymo, t. y. parinks optimalų projekto sprendinių įgyvendinimą sudėtingumo prasme, galės lygiagrečiai, siekiant optimalaus terminų įgyvendinimo, atlikti projekto rengimo ir statybos darbus, t. y. projektuoti, o kartu ir ruoštis statybos darbams, atlikti kai kuriuos paruošiamuosius darbus, planuoti reikalingą techniką.